གྲོས་བསྡུར་དེ་ཚོ་གལ་ཆེའི་གནད་དོན་གཞན་དག་དཔེར་ན།ཐུན་ཚད་དང་།ས་ཁུལ་གྱི་འགྱུར་བ།དེ་རྡོ་འཚག་པ་དང་སེ་འབྲུ་གཙང་སེལ།ཨ་གར་གྱི་སྤུས་ཚད་ལ་བརྟག་དཔྱད།ཏིག་ཏ་འདམ་གསེས་བྱེད་པ་དང་ཆབས་ཅིག་གཙང་སེལ་དང་།སྤུས་ཚད།དུག་ཤེད་བཅས་ཀྱི་མཚན་ཉིད་ཀྱི་ཐོག་ལ་གསོན་ཉམས་ལྡན་པའི་གྲོས་བསྡུར་ཚུགས་སོང་།སྨན་རྒྱུ་དེ་དག་གཙང་སེལ་དང་གྲ་སྒྲིག་བྱས་ཚར་རྗེས་ང་ཚོའི་ལས་ཀ་དེ་དམིགས་བཀར་གྱི་སྦྱོར་སྡེ་རྒྱ་མར་འགྱོག་པ་དང་བགོ་བཤའ་རྒྱག་པ་བཅས་ཀྱི་ཕྱོགས་སུ་བསྒྱུར་པ་ཡིན།གྲོས་ཁ་མཐུན་པའི་བསྡུར་ཚད་ནི་སྨན་གཞུང་གཞིར་བཟུང་བ་དང་དེ་བཞིན་དམིགས་བསལ་གྱི་སྨན་པ་རྣམས་ཀྱིས་སྨན་དེ་རིགས་བཟོ་བའི་ཉམས་མྱོང་གི་ཐོག་ལ་མཉམ་སྡེབ་ཀྱིས་གྲོས་མོལ་མང་དག་ཅིག་བྱས་པ་གཉིས་ལས་གཏན་འཁེལ་བྱས།སྨན་པ་ཚོས་དངུལ་ཆུ་དང་བཙོ་ཐལ་གྱི་གནད་དོན་གླེང་སྐབས་ཁོ་ཚོས་ཡང་བསྐྱར་ཕན་འབྲས་ལྡན་པའི་གཏམ་གླེང་མང་པོ་བྱས་སོང་།བཙོ་ཐལ་ནི་བོད་ལུགས་གསོ་རིག་གི་རིན་ཆེན་རིགས་ཀྱི་སྨན་བཟོ་སྐབས་བེད་སྤྱོད་བྱེད་པའི་སྦྱོར་སྡེབ་ཅིག་ཡིན།རིན་ཆེན་རིལ་བུ་དེ་དག་ནད་སྔོན་འགོག་དང་།ནད་བཅོས་པ།དེ་བཞིན་ནད་གཞི་དོད་དྲག་གི་སྐབས་སུ་བེད་སྤྱོད་བྱེད་ཀྱི་ཡོད།དེས་ན་དངུལ་ཆུ་བཙོ་སྦྱང་གི་ལས་དེར་འགན་ལེན་ཏན་ཏིག་བྱེད་དགོས་པ་ཙམ་མ་ཟད་ད་དུང་གཟའ་འཁོར་འགའ་ཞིག་གི་དོ་ནན་དུག་སེལ་བརྒྱུད་རིམ་དེ་དག་ཚུལ་བཞིན་མ་བྱས་ཚེ་འབྱུང་སྲིད་པའི་གནོད་པ་ལྡན་ཡོད།ཚབ་བྱེད་དངོས་པོའི་ཐོག་ལ་གླེང་མོལ་འདི་དང་དེ་ཞེས་བྱེད་བཞིན་སྐབས་སུ་སྨན་པའི་ཚོགས་ཆུང་ཞིག་དང་མིའི་རིགས་ཞིབ་འཇུག་མཁན་གཉིས་ས་གནས་ཀྱི་བོད་སྨན་དང་སྤོས་བཟོ་གྲྭ་ཞིག་ལ་སྨན་རིགས་ཁག་གསུམ་གྱི་སྨན་རྩ་དེ་དག་ཕྱེ་མར་འཐག་བྱེད་ཀྱི་འཕྲུལ་འཁོར་གཡར་པོ་བྱེད་དུ་ཕྱིན།